Diari Oficial de la Generalitat Valenciana


Sumari del DOGV 7208, del 06-02-2014 (2014/910)

RESOLUCIÓ de 30 de gener de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre el Consell General del Poder Judicial, la Generalitat, la Fundació FAVIDE, la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana i l'Associació Professional de Criminòlegs de la Comunitat Valenciana, per al desenrotllament d'un projecte pilot de mediació penal intrajudicial a la ciutat de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7208

Data del DOGV
:   06-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/910


Data del document
:   30-01-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 30 de gener de 2014, de la directora general del Secretariat del Consell i Relacions amb les Corts, per la qual es disposa la publicació del conveni de col·laboració entre el Consell General del Poder Judicial, la Generalitat, la Fundació FAVIDE, la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana i l'Associació Professional de Criminòlegs de la Comunitat Valenciana, per al desenrotllament d'un projecte pilot de mediació penal intrajudicial a la ciutat de València. [2014/910]  
El Consell General del Poder Judicial, la Generalitat, la Fundació FAVIDE, la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana i l'Associació Professional de Criminòlegs de la Comunitat Valenciana han subscrit, prèvia tramitació reglamentària, el dia 28 de novembre de 2013, el conveni per al desenrotllament d'un projecte pilot de mediació penal intrajudicial a la ciutat de València.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 199/2014 i que figura com a annex d'esta resolució.  
  
València, 30 de gener de 2014.- La directora general del Secretariat del Consell i Relacions amb les Corts: Marta Martí Arador.  
  
  
Conveni de col·laboració entre el Consell General del Poder Judicial, la Conselleria de Governació i Justícia de la Generalitat, la Fundació FAVIDE, la Universitat de València, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana i l'Associació Professional de Criminòlegs de la Comunitat Valenciana, per al desenrotllament d'un projecte pilot de mediació penal intrajudicial a la ciutat de València  
València, 28 de novembre de 2013  
  
Reunits  
D'una part, Serafín Castellano Gómez, conseller de Governació i Justícia, autoritzat per a la firma del present conveni per Acord del Consell de data 18 d'octubre de 2013, que actua en qualitat de president de la Fundació de la Comunitat Valenciana per a l'Atenció a les Víctimes del Delicte i per a la Trobada Familiar (d'ara en avant FAVIDE), inscrita en el Registre d'Entitats Jurídiques de la Direcció General de Justícia de la Conselleria de Governació i Justícia de la Generalitat Valenciana, amb el número 411 (V), autoritzat per a la firma del present conveni, en virtut de l'article 17 dels estatuts fundacionals, en execució de l'Acord de la Comissió Permanent de la Fundació FAVIDE de data 15 de juliol de 2013.  
D'una altra part, Margarita Uría Etxebarría i Antonio Dorado Picón, vocals delegats per a la coordinació e impuls del programa de mediació, en representació del Consell General del Poder Judicial, expressament facultats per a este acte, per l'Acord del Ple del Consell General del Poder Judicial, de data 16 de desembre de 2011.  
D'una altra part, Antonio Montabes Córdoba, fiscal superior de la Fiscalia de la Comunitat Valenciana, autoritzat per a este acte pel Decret del fiscal general de l'Estat de data 30 de juliol de 2013.  
D'una altra part, Esteban Morcillo Sánchez, rector de la Universitat de València (d'ara en avant, la Universitat), en nom i representació d'esta, amb domicili en l'avinguda de Blasco Ibáñez, 13, 46177 de València, en exercici de les competències que a este efecte li reconeix la Llei Orgànica 6/2001, de 21 de desembre, d'Universitats, els Estatuts d'esta Universitat, aprovats per Decret 128/2004, de 30 de juliol, del Consell de la Generalitat (DOCV 03.08.2004) i el Decret 49/2010, de 26 de març, relatiu al seu nomenament.  
D'una altra part, Mariano Durán Lalaguna, degà de l'Il·lustre Col·legi d'Advocats de València (ICAV), nomenat en la Junta General Ordinària d'11 de febrer de 2011.  
D'una altra part, Francisco José Santolaya Ochando, degà del Col·legi Oficial de Psicòlegs de la Comunitat Valenciana, i en representació d'este, expressament facultat per a este acte, per l'Acord de la seua Junta de Govern de data 2 d'abril de 2011.  
D'una altra part, en nom de l'Associació Professional de Criminòlegs de la Comunitat Valenciana, el seu president, Pablo Darío Ibáñez Cano, representant legal d'esta en virtut del que disposa l'article 15 dels seus estatuts.   
Actuen en nom i representació de les institucions i entitats que representen i els càrrecs dels quals consten per notorietat, es reconeixen amb capacitat legal suficient per a l'atorgament d'este conveni de col·laboració, i a este efecte,  
Manifesten  
  
Primer  
La mediació penal consistix en la participació voluntària de l'imputat per un delicte o falta i de la víctima ?o persona perjudicada- en un procés de diàleg i comunicació conduït per un mediador imparcial, amb l'objecte fonamental d'aconseguir la reparació adequada al dany causat i la solució del conflicte, des d'una perspectiva justa i equilibrada per als interessos de les parts.   
  
Segon  
La mediació en l'àmbit penal és una realitat i una necessitat en la nostra societat actual.  
La Decisió marc del Consell de la Unió Europea de 15 de març (2001/220/JA), relativa a l'estatut de la víctima en el procés penal, establix que els estats membres procuraran impulsar la mediació en les causes penals.  
La satisfacció de la responsabilitat civil és considerada com a requisit als efectes de concessió de beneficis penològics i, singularment, l'esforç per a reparar el dany causat.  
No hi ha legislació específica en l'àmbit del dret penal d'adult; qüestió diferent és el camp de la responsabilitat penal dels menors, on s'arreplega en l'article 19 de la Llei Orgànica 5/2000, de 12 de gener.  
  
Actualment a la Comunitat Valenciana hi ha tres projectes pilot en esta matèria, duts a terme pel Jutjat de 1a Instància i Instrucció número 1 de Torrent, pel Jutjat Penal número 2 d'Alacant i per la Secció Primera de la Audiència Provincial d'Alacant.  
  
Tercer  
A la ciutat de València es fa cada dia més palpable esta necessitat, i es donen unes circumstàncies idònies en este moment per a la posada en marxa d'un projecte pilot de mediació penal intrajudicial i avaluar els resultats que se n'obtinguen. Eixes circumstàncies naixen de la col·laboració de diverses institucions, que uniran les seues voluntats i esforços per a la posada en marxa del referit projecte pilot.  
  
Estipulacions  
Primera. Objecte  
És objecte d'este conveni, l'articulació de la col·laboració entre la Conselleria de Governació i Justícia, la Fundació FAVIDE, la Universitat de València, el Consell General del Poder Judicial, la Fiscalia Provincial de València, el Col·legi d'Advocats de València, el Col·legi Oficial de Psicòlegs de la Comunitat Valenciana i l'Associació Professional de Criminòlegs de la Comunitat Valenciana, per a la posada en funcionament i el desenrotllament del projecte pilot de mediació penal intrajudicial a la ciutat de València.  
  
Segona. Objectiu  
L'objectiu d'este conveni consistix a oferir a les víctimes, òrgans judicials i la resta d'operadors jurídics, la possibilitat de resoldre el conflicte per mitjà d'un procés de mediació, en l'àmbit de la jurisdicció penal.  
  
Tercera. Obligacions de les parts  
A) La Conselleria de Governació i Justícia es compromet a:  
- Supervisar, a través de la Direcció General de Justícia, el funcionament i la coordinació d'este projecte de mediació penal intrajudicial.  
  
B) El Consell General del Poder Judicial i la Fiscalia Provincial València es comprometen a:  
- Impulsar este projecte pilot per mitjà de la seua difusió entre els membres de la seua plantilla, destinant a això els mitjans personals necessaris per a la seua implementació amb subjecció, en tot cas, al principi de legalitat, límit a què quedaran subordinats els acords de les parts.  
C) La Universitat de València es compromet a:  
- Participar com a agent orientador i avaluador del present projecte de mediació penal. La relació de persones de l'Institut Universitari d'Investigació en Criminologia i Ciències Penals en les activitats que es deriven de l'objecte d'este acord són les que figuren en l'annex I.  
  
D) La Fundació FAVIDE es compromet a:  
- Designar tres mediadors, adscrits al present projecte, entre els lletrats de la xarxa d'oficines d'atenció a les víctimes del delicte de la Comunitat Valenciana. Estos mediadors es distribuiran en els tres equips de mediació de la manera següent:  
- Equip de mediació número 1: un mediador designat per FAVIDE.  
- Equip de mediació número 2: un mediador designat per FAVIDE.  
- Equip de mediació número 3: un mediador designat per FAVIDE.   
E) El Col·legi d'Advocats de València es compromet a:  
- Designar 10 mediadors que tindran l'especialitat universitària en mediació penal i penitenciària. Estos mediadors es distribuiran en els tres equips de mediació de la manera següent:   
- Equip de mediació número 1: quatre mediadors designats per l'ICAV.  
- Equip de mediació número 2: tres mediadors designats per l'ICAV.  
  
- Equip de mediació número 3: tres mediadors designats per l'ICAV.  
  
- Designar 10 mediadors substituts per si algun mediador del seu equip, com a conseqüència de circumstàncies degudament justificades haguera d'abandonar el projecte.  
- Que els mediadors designats actuen de conformitat amb el Codi Deontològic del Mediador elaborat per l'ICAV. Subsidiàriament serà aplicable el Codi Deontològic de l'Advocacia Espanyola.  
  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors, en el cas que les seues actuacions o omissions siguen constitutives d'una infracció.  
- Que tots els mediadors tinguen assegurança de responsabilitat civil.  
F) El Col·legi Oficial de Psicòlegs de la Comunitat Valenciana es compromet a:  
- Designar quatre mediadors, adscrits a este projecte, entre els seus col·legiats amb formació específica en mediació penal. Estos mediadors es distribuiran en els tres equips de mediació de la manera següent:   
- Equip de mediació número 1: dos mediadors designats pel Col·legi Oficial de Psicòlegs de la Comunitat Valenciana.  
- Equip de mediació número 2: un mediador designat pel Col·legi Oficial de Psicòlegs de la Comunitat Valenciana.  
- Equip de mediació número 3: un mediador designat pel Col·legi Oficial de Psicòlegs de la Comunitat Valenciana.  
- Designar quatre mediadors substituts per si algun mediador del seu equip, com a conseqüència de circumstàncies degudament justificades, haguera d'abandonar el projecte.  
- Que els mediadors designats actuen de conformitat amb el Codi Deontològic del Psicòleg.  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors en el cas que les seues actuacions o omissions siguen constitutives d'una infracció.  
- Que tots els mediadors tinguen assegurança de responsabilitat civil.  
G) L'Associació Professional de Criminòlegs de la Comunitat Valenciana es compromet a:  
- Designar sis mediadors, adscrits a este projecte, entre els seus associats amb formació específica de postgrau en mediació penal. Estos mediadors es distribuiran en els tres equips de mediació de la manera següent:   
- Equip de mediació número 1: dos mediadors designats per l'Associació Professional de Criminòlegs de la Comunitat Valenciana.  
- Equip de mediació número 2: dos mediadors designats per l'Associació Professional de Criminòlegs de la Comunitat Valenciana.  
- Equip de mediació número 3: dos mediadors designats per l'Associació Professional de Criminòlegs de la Comunitat Valenciana.  
- Designar sis mediadors substituts per si algun mediador del seu equip, com a conseqüència de circumstàncies degudament justificades, haguera d'abandonar el projecte.  
- Que els mediadors designats actuen de conformitat amb el Codi Deontològic dels Criminòlegs.  
- Realitzar una supervisió tècnica periòdica del treball realitzat pels seus mediadors.  
- Es reserva la potestat de sancionar els seus mediadors en el cas que les seues actuacions o omissions siguen constitutives d'una infracció.  
- Que tots els mediadors tinguen assegurança de responsabilitat civil.  
La composició completa de mediadors designats, que integren cada equip de mediació, ve detallada en el document annex II.  
  
Quarta. Requisits específics per a la posada en marxa del projecte pilot de mediació penal intrajudicial  
A) Data d'inici. S'establix com a data d'inici del projecte el dia 1 de de novembre de 2013.  
B) Honoraris dels mediadors. Quant a l'equip de mediadors designat per la Fundació FAVIDE, pertany a la plantilla de personal de la fundació i esta activitat entra dins de les seues tasques professionals.  
Quant a les activitats de mediació realitzades pels professionals designats pel Col·legi d'Advocats de València, el Col·legi Oficial de Psicòlegs de la Comunitat Valenciana i l'Associació Professional de Criminòlegs de la Comunitat Valenciana, dins d'este projecte pilot de mediació penal intrajudicial i durant tot el període de la seua vigència, no seran remunerades.  
La Fundació FAVIDE en cap cas tindrà vinculació o relació laboral, contractual o estatutària de cap tipus, amb els que desenrotllen les funcions de mediadors designats pel Col·legi d'Advocats de València, el Col·legi Oficial de Psicòlegs de la Comunitat Valenciana i/o l'Associació Professional de Criminòlegs de la Comunitat Valenciana, ni realitzarà cap contraprestació econòmica per estes.  
C) Principis que regixen el procediment de mediació. Els procediments de mediació es regiran pels principis següents:  
- Voluntarietat de les parts. La participació de les parts en la mediació serà totalment voluntària. En qualsevol moment, podran desistir de continuar amb la mediació.  
- Gratuïtat del servici. Este programa de mediació serà gratuït per als ciutadans.  
- Confidencialitat i deure de secret professional. Tota informació obtinguda en el context de la mediació, serà confidencial.  
- Oficialitat. Li correspon als òrgans judicials, amb acord del Ministeri Fiscal, la derivació dels casos.  
- Neutralitat. El procés de mediació, haurà de buscar, en tot cas, l'equilibri entre les parts intervinents, perquè cap d'elles puga mantindre una posició de superioritat. A més, este principi bàsic exigix la imparcialitat del mediador en les seues relacions amb les parts, de manera que no puga tindre amb elles relació prèvia, ni posterior.   
D) Publicació i difusió de resultats. En cas de publicació o difusió es farà sempre referència especial a este acord. No obstant això, la utilització del nom de qualsevol de les institucions participants requerirà l'autorització prèvia i expressa per escrit, dels seus òrgans competents.  
  
E) Protocol de mediació. Els firmants d'este acord han elaborat un protocol, en el qual s'estructura el procediment de mediació penal intrajudicial a desenrotllar en este projecte i que s'adjunta com a annex III.  
  
F) Altres requisits. La subscripció d'este conveni no suposarà l'adquisició de més compromisos que els estipulats en este i que són només aplicables en el present projecte de mediació penal intrajudicial.  
  
Quinta. Comissió de seguiment  
S'establirà una comissió formada per dos representants de cada una de les parts integrants d'este conveni de col·laboració, per a estudiar les normes d'actuació i, si és el cas, aconsellar les modificacions que estimen oportunes introduir en el desenrotllament del projecte; vetlar pel seu bon i eficaç desenrotllament i resoldre els problemes d'interpretació que puguen sorgir i plantejar-se. L'adopció de qualsevol tipus de resolució d'esta comissió requerirà el vot favorable de la majoria dels seus integrants.  
  
Sexta. Reserva i protecció de dades  
Si és el cas, es complirà el que establix la Llei Orgànica 15/1999, de 13 de desembre, de Protecció de Dades de Caràcter Personal, i el Reial Decret 1720/2007, de 21 de desembre, pel qual s'aprova el reglament que desplega la llei.  
  
Sèptima. Període de vigència  
1. El període de vigència del projecte pilot serà d'un any, a comptar del primer dia que es pose en marxa el programa de mediació penal intrajudicial, prorrogable expressament per les mateixes parts firmants de l'acord inicial, temps suficient per a efectuar una avaluació dels resultats duts a terme.  
2. L'incompliment d'alguna de les estipulacions previstes en este conveni de col·laboració permetrà la seua resolució anticipada.  
  
  
Octava. Marc d'interpretació i jurisdicció competent  
Les parts firmants es comprometen a tractar de resoldre de forma amistosa qualsevol dubte o conflicte que puga sorgir en la interpretació o aplicació d'este conveni de col·laboració.   
I en prova de conformitat, firmen les parts.  
València, 28 de novembre de 2013  
El conseller de Governació i Justícia i president de FAVIDE: Serafín Castellano Gómez.  
La vocal del Consell General del Poder Judicial: Margarita Uría Etxebarría.  
El vocal del Consell General del Poder Judicial: Antonio Dorado Picón.  
El fiscal superior de la Fiscalia de la Comunitat Valenciana: Antonio Montabes Córdoba.  
El rector de la Universitat de València: Esteban Morcillo Sánchez.  
El degà del Col·legi d'Advocats de València: Mariano Durán Lolaguna.  
El degà del Col·legi Oficial de Psicòlegs de la Comunitat Valenciana: Francisco Santolaya Ochando.  
El president de l'Associació Professional de Criminòlegs de la Comunitat valenciana: Pablo Darío Ibáñez Cano.  
  
  
ANNEX I  
Personal investigador per la Universitat de València  
  
Director de projecte  
Enrique José Carbonell Vayá, professor titular d'Universitat, adscrit a l'Institut Universitari d'Investigació en Criminologia i Ciències Penals, Universitat de València, DNI 10529426E.  
Investigadors de l'ICCP  
Vicenta Cervelló Donderis, professora titular d'universitat, adscrita a l'Institut Universitari d'Investigació en Criminologia i Ciències Penals, Universitat de València, DNI 25301536L.  
Javier Guardiola García, professor titular d'universitat, adscrit a l'Institut Universitari d'Investigació en Criminologia i Ciències Penals, Universitat de València, DNI 33665860W.  
M.ª Carmen Jiménez Antolín, professora associada del Departament de Mètodes d'Investigació i Diagnòstic Educatiu, adscrita a l'Institut Universitari d'Investigació en Criminologia i Ciències Penals, Universitat de València, DNI 50732161U.  
Yolanda Sáez Díaz, becària d'investigació de l'Institut Universitari d'Investigació en Criminologia i Ciències Penals, Universitat de València, DNI 58539590D.  
Investigadors assessors externs  
M.ª José Beneyto Arrojo, doctora en Psicologia, directora del Màster Universitari en Psicologia Jurídica, Universitat Catòlica de València, DNI 98138910B.  
Cristina López López, llicenciada en Psicologia i llicenciada en Criminologia, Màster Universitari en Psicologia Jurídica, DNI 22962904G.  
  
Cristina Robredo Torres, llicenciada en Psicologia, Màster en Psicologia Clínica, Legal i Forense per UCM i terapeuta de família acreditada per FEATF-FEAP, DNI 47923081H.  
  
  
ANNEX II  
Composició completa de mediadors dels tres equips de mediació  
  
Mediadors components de l'equip de mediació número 1:  
Un mediador designat per la Fundació FAVIDE.  
Quatre mediadors designats per l'ICAV.  
Dos mediadors designats pel Col·legi Oficial Psicòlegs CV.  
Dos mediadors designats per l'Associació Professional de Criminòlegs CV.  
Mediadors components de l'equip de mediació número 2:  
Un mediador designat per la Fundació FAVIDE.  
Tres mediadors designats per l'ICAV.  
Un mediador designat pel Col·legi Oficial Psicòlegs CV.  
Dos mediadors designats per l'Associació Professional de Criminòlegs CV.  
Mediadors components de l'equip de mediació número 3:  
Un mediador designat per la Fundació FAVIDE.  
Tres mediadors designats per l'ICAV.  
Un mediador designat pel Col·legi Oficial Psicòlegs CV.  
Dos mediadors designats per l'Associació Professional de Criminòlegs CV.  
  
  
ANNEX III  
Protocol per al projecte pilot de mediació penal intrajudicial a la ciutat de València   
  
Contingut  
1. Àmbit d'aplicació  
2. Fases:  
2.1. Juí de faltes  
- Selecció i derivació  
- Recepció  
2.2. Diligències prèvies  
- Selecció i derivació  
- Recepció  
2.3. Diligències urgents  
- Selecció i derivació  
- Recepció  
2.4. Procediment abreujat i sumari  
- Selecció i derivació  
- Recepció  
3. Documents annexos  
3.1. Compromís inicial mediadors. Annex 1.  
3.2. Consentiment informat denunciat. Annex 2.  
3.3. Consentiment informat perjudicat. Annex 3.  
3.4. Fitxa de derivació. Annex 4.  
1. Àmbit d'aplicació  
En la fase inicial, les infraccions penals susceptibles de mediació seran les següents:  
- Delictes i faltes de lesions i maltractaments.  
- Delictes i faltes d'amenaces, coaccions, injúries, calúmnies i vexacions.  
- Delictes i faltes contra el patrimoni.  
- Delicte d'impagament de pensions.  
- Delictes contra la integritat moral.  
- Delictes de violència domèstica. Se n'exclouen els de violència contra la dona.  
- Delictes de detenció il·legal.  
- Delictes contra la intimitat.  
- Delictes i faltes d'incompliment de règims de visites, custòdia de menors i obligacions familiars.  
2. Fases  
2.1. Juí de faltes  
Selecció i derivació  
A. En el moment de rebre la denúncia, el jutjat d'instrucció dictarà una resolució on s'acordarà:  
a. L'assenyalament de juí oral en el termini de dos mesos.  
b. La derivació del procediment al programa de mediació penal intrajudicial.  
c. El trasllat al Ministeri Fiscal, i a les altres parts personades, perquè manifesten si estan conformes amb la dita derivació.  
B. Si cap de les parts s'hi oposa, es derivarà el procediment al programa de mediació penal intrajudicial.  
C. S'acompanyarà a la resolució judicial:  
a. Còpia de la denúncia i fitxa de dades de les parts (annex 4).  
b. Còpia de les declaracions que es troben en la causa.  
c. Còpia de documentals i pericials que s'estimen rellevants.  
D. Per part del programa de mediació penal intrajudicial es procedirà a contactar amb les parts. Si les parts consenten a sotmetre's al procés de mediació, una vegada personades davant del mediador, es procedirà, si és el cas, a la firma del consentiment informat que s'acompanya com a annex (consentiment informat, annexos 2 i 3) del present protocol.  
  
E. No obstant, això pot donar lloc que, des del programa de mediació penal intrajudicial, es coneguen dades de terceres persones diferents de les parts, com ara testimonis o pèrits. Aquelles persones que participen en el programa com a mediadors o avaluadors per a les causes penals de l'òrgan jurisdiccional que siguen seleccionades, queden pel present protocol autoritzades a l'accés a tot tipus d'actuacions judicials que se'ls hagen repartit, en la mesura que ho permeta la situació del procediment, la seua declaració o no de secret i quedant salvaguardat el deure de reserva o sigil. Els mediadors i els avaluadors així autoritzats podran accedir a la informació continguda en els expedients judicials, i estaran subjectes a la Llei Orgànica 15/1999, de 13 de desembre, de Protecció de Dades de Caràcter Personal, i reglaments que la despleguen. Per això, estos efectuaran les tasques que els assigne el protocol i no hauran de divulgar ni utilitzar en benefici propi les dades de caràcter personal a què han tingut accés durant la seua labor com a tals.  
Estos, per l'article 10 de la Llei Orgànica de Protecció de Dades de Caràcter Personal, estan obligats al secret professional respecte de les dades de caràcter personal que coneguen i al deure de guardar-lo, obligacions que subsistiran inclús després de finalitzar la seua funció com a tals.  
Els mediadors, com a tals, firmaran un document (annex 1), sobre acceptació de reserva de dades, entre les obligacions dels quals figuraran les anteriors, només a estes persones el secretari de l'òrgan jurisdiccional els permetrà l'accés a les causes penals.  
Recepció pel jutjat d'instrucció del resultat de la mediació  
  
A. En cas de falta d'acord, es prosseguirà la tramitació del procediment tal com es trobava en el moment de remissió a l'OMI.  
  
B. En cas d'acord.  
a. En faltes privades, es procedirà al seu sobreseïment, si així s'ha pactat en el document d'acord. Si no, se celebrarà el juí oral.  
  
b. En faltes públiques i semipúbliques, es procedirà a la celebració del juí oral.  
2.2. Diligències prèvies en el jutjat d'instrucció  
Selecció i derivació  
A. En qualsevol moment de la tramitació del procediment, el jutjat d'instrucció podrà dictar una resolució on s'acordarà:  
a. La derivació del procediment al programa de mediació penal intrajudicial.  
b. El trasllat al Ministeri Fiscal, a la defensa de l'imputat i a les altres parts personades, per a informar-los que el procediment és susceptible de mediació intrajudicial.  
B. Si cap de les parts s'hi oposa, es derivarà el procediment al programa de mediació penal intrajudicial.  
C. Se acompanyarà a la resolució judicial:  
a. Còpia de la denúncia i fitxa de dades de les parts (annex 4).  
b. Còpia de les declaracions que es troben en la causa.  
c. Còpia de documentals i pericials que s'estimen rellevants.  
D. Per part del programa de mediació penal intrajudicial es procedirà a contactar amb les parts. Si les parts consenten a sotmetre's al procés de mediació, una vegada personades davant del mediador, es procedirà, si és el cas, a la firma del consentiment informat que s'acompanya com a annex (consentiment informat, annexos 2 i 3) del present protocol.  
  
E. No obstant, això pot donar lloc, que des del programa de mediació penal intrajudicial, es coneguen dades de terceres persones diferents de les parts, com ara testimonis o pèrits. Aquelles persones que participen en el programa com a mediadors o avaluadors per a les causes penals de l'òrgan jurisdiccional que siguen seleccionades, queden pel present protocol autoritzades a l'accés a tot tipus d'actuacions judicials que se'ls hagen repartit, en la mesura que ho permeta la situació del procediment, la seua declaració o no de secret i quedant salvaguardat el deure de reserva o sigil. Els mediadors i els avaluadors així autoritzats podran accedir a la informació continguda en els expedients judicials, i estaran subjectes a la Llei Orgànica 15/1999, de 13 de desembre, de Protecció de Dades de Caràcter Personal, i reglaments que la despleguen. Per això, estos efectuaran les tasques que els assigne el protocol i no hauran de divulgar ni utilitzar en benefici propi les dades de caràcter personal a què han tingut accés durant la seua labor com a tals.   
  
Estos, per l'article 10 de la Llei Orgànica de Protecció de Dades de Caràcter Personal, estan obligats al secret professional respecte de les dades de caràcter personal que coneguen i al deure de guardar-lo, obligacions que subsistiran inclús després de finalitzar la seua funció com a tals.   
Els mediadors, com a tals, firmaran un document (annex 1), sobre acceptació de reserva de dades, entre les obligacions dels quals figuraran les anteriors, només a estes persones el secretari de l'òrgan jurisdiccional els permetrà l'accés a les causes penals.  
Recepció pel jutjat d'instrucció del resultat de la mediació  
  
A. En cas de falta d'acord, es prosseguirà la tramitació del procediment tal com es trobava en el moment de remissió a l'OMI.  
  
B. En cas d'acord.  
a. Si és possible, s'acomodarà el procediment als tràmits de diligències urgents (delictes amb pena inferior a 3 anys de presó), i s'acordarà l'assenyalament de la compareixença prevista en l'article 798 LECRIM com més prompte millor.  
b. Si no és possible, es dictarà interlocutòria on s'acordarà:  
- Incoació de procediment abreujat.  
- Sobreseïment de la causa.  
- Incoació de juí de faltes  
2.3. Diligències urgents  
Selecció i derivació  
A. En qualsevol moment de la tramitació del procediment, el jutjat d'instrucció podrà dictar interlocutòria on s'acordarà:  
a. La derivació del procediment al programa de mediació penal intrajudicial.  
b. El trasllat al Ministeri Fiscal, a la defensa de l'imputat i a les altres parts personades, perquè manifesten si estan conformes amb la dita derivació.  
c. La transformació del procediment en diligències prèvies.  
B. Si cap de les parts s'hi oposa, es derivarà el procediment al programa de mediació intrajudicial.  
C. Se acompanyarà a la resolució judicial:  
a. Còpia de la denúncia i fitxa de dades de les parts.  
b. Còpia de les declaracions que es troben en la causa.  
c. Còpia de documentals i pericials que s'estimen rellevants.  
D. Per part del programa de mediació penal intrajudicial es procedirà a contactar amb les parts. Si les parts consenten a sotmetre's al procés de mediació, una vegada personades davant del mediador, es procedirà, si és el cas, a la firma del consentiment informat que s'acompanya com a annex (consentiment informat, annexos 2 i 3) del present protocol.  
  
E. No obstant, això pot donar lloc que, des del programa de mediació penal intrajudicial, es coneguen dades de terceres persones diferents de les parts, com ara testimonis o pèrits. Aquelles persones que participen en el programa com a mediadors o avaluadors per a les causes penals de l'òrgan jurisdiccional que siguen seleccionades, queden pel present protocol autoritzades a l'accés a tot tipus d'actuacions judicials que se'ls hagen repartit, en la mesura que ho permeta la situació del procediment, la seua declaració o no de secret i quedant salvaguardat el deure de reserva o sigil. Els mediadors i els avaluadors així autoritzats podran accedir a la informació continguda en els expedients judicials, i estaran subjectes a la Llei Orgànica 15/1999, de 13 de desembre, de Protecció de Dades de Caràcter Personal, i reglaments que la despleguen. Per això, estos efectuaran les tasques que els assigne el protocol i no hauran de divulgar ni utilitzar en benefici propi les dades de caràcter personal a què han tingut accés durant la seua labor com a tals.   
  
Estos, per l'article 10 de la Llei Orgànica de Protecció de Dades de Caràcter Personal, estan obligats al secret professional respecte de les dades de caràcter personal que coneguen i al deure de guardar-lo, obligacions que subsistiran inclús després de finalitzar la seua funció com a tals.   
Els mediadors, com a tals, firmaran un document (annex 1), sobre acceptació de reserva de dades, entre les obligacions dels quals figuraran les anteriors, només a estes persones el secretari de l'òrgan jurisdiccional els permetrà l'accés a les causes penals.  
Recepció pel jutjat d'instrucció del resultat de la mediació  
  
A. En cas de falta d'acord, es prosseguirà la tramitació del procediment tal com es trobava en el moment de remissió a l'OMI.  
  
B. En cas d'acord, se celebrarà la compareixença de l'article 798 LECRIM.  
a. Si la pena assenyalada al delicte no és superior a tres anys de presó (article 801.1.2n LECRIM), el jutge d'instrucció pot dictar sentència, amb l'acord previ de les parts, i reduir en un terç les penes sol·licitades.  
b. Si la pena és superior, s'elevarà la causa al jutjat penal per a la celebració del juí oral.  
2.4. Procediment abreujat  
Selecció i derivació  
A. Rebuda la causa des del jutjat d'instrucció, el jutjat penal o l'Audiència Provincial podran dictar una resolució on s'acorde:  
  
a. Si és el cas, l'assenyalament de juí oral.  
b. La derivació del procediment al programa de mediació penal intrajudicial.  
c. El trasllat al Ministeri Fiscal, i a les altres parts personades, perquè manifesten si estan conformes amb esta derivació.  
B. També les parts podran sol·licitar, ja en els seus escrits de conclusions provisionals, ja en escrit presentat a este efecte, la derivació de la causa a l'OMI.  
C. En tots estos casos, el jutjat penal o l'Audiència Provincial traslladaran a les que no l'hagen instat perquè manifesten la seua opinió respecte d'això.  
D. Si cap de les parts s'hi oposa, es derivarà el procediment a l'OMI.  
E. Se acompanyarà a la resolució judicial:  
a. Còpia de la denúncia i fitxa de dades de les parts (annex 4).  
b. Còpia de les declaracions que es troben en la causa.  
c. Còpia de documentals i pericials que s'estimen rellevants.  
F. Per part de l'oficina de mediació intrajudicial es procedirà a contactar amb les parts. Si les parts consenten a sotmetre's al procés de mediació, una vegada personades davant del mediador, es procedirà, si és el cas, a la firma del consentiment informat que s'acompanya com a annex (consentiment informat, annexos 2 i 3) d'este protocol.  
G. No obstant, això pot donar lloc que, des del programa de mediació penal intrajudicial, es coneguen dades de terceres persones diferents de les parts, com ara testimonis o pèrits. Aquelles persones que participen en el programa com a mediadors o avaluadors per a les causes penals de l'òrgan jurisdiccional que siguen seleccionades, queden pel present protocol autoritzades a l'accés a tot tipus d'actuacions judicials que se'ls hagen repartit, en la mesura que ho permeta la situació del procediment, la seua declaració o no de secret i quedant salvaguardat el deure de reserva o sigil. Els mediadors i els avaluadors així autoritzats podran accedir a la informació continguda en els expedients judicials, i estaran subjectes a la Llei Orgànica 15/1999, de 13 de desembre, de Protecció de Dades de Caràcter Personal, i reglaments que la despleguen. Per això, estos efectuaran les tasques que els assigne el protocol i no hauran de divulgar ni utilitzar en benefici propi les dades de caràcter personal a què han tingut accés durant la seua labor com a tals.  
  
Estos, per l'article 10 de la Llei Orgànica de Protecció de Dades de Caràcter Personal, estan obligats al secret professional respecte de les dades de caràcter personal que coneguen i al deure de guardar-lo, obligacions que subsistiran inclús després de finalitzar la seua funció com a tals.   
Els mediadors, com a tals, firmaran un document (annex 1), sobre acceptació de reserva de dades, entre les obligacions del qual figuraran les anteriors, només a estes persones el secretari de l'òrgan jurisdiccional els permetrà l'accés a les causes penals.  
Recepció pel jutjat penal o l'Audiència Provincial del resultat de la mediació  
A. En cas de falta d'acord, se celebrarà juí oral.  
B. En cas d'acord, l'acusat i el seu lletrat, i les altres acusacions si és el cas, acudiran al servici de conformitats de la Fiscalia Provincial de València. Del resultat de la reunió, les parts donaran coneixement al jutjat o Audiència, als efectes de realitzar les citacions oportunes.  
  
3. Documents annexos  
- Compromís inicial mediadors. Annex 1.  
- Consentiment informat denunciat. Annex 2.  
- Consentiment informat perjudicat. Annex 3.  
- Fitxa de derivació. Annex 4.  
  
  
Annex 1  
Compromís dels mediadors  
  
L'annex sobre document que hauran de firmar els mediadors i avaluadors serà com seguix:   
Conforme al protocol de data ..., subscrit per ..., pel present escrit ... (nom i cognoms), DNI ..., com a mediador o avaluador del servici de mediació del referit protocol, se m'autoritza l'accés a les actuacions judicials que em siguen remeses pels òrgans jurisdiccionals que s'acullen a este.  
Per mitjà d'este escrit adquirisc l'obligació de realitzar les tasques que m'assigna el mateix protocol respecte a la Llei Orgànica 15/1999, de 13 de desembre, de Protecció de Dades de Caràcter Personal, i reglaments que la despleguen, i estic obligat als deures de guardar secret i seguretat referits en eixa normativa i en la LECRIM respecte dels fets objecte d'enjudiciament.  
A no divulgar ni utilitzar en benefici propi les dades de caràcter personal a què puga tindre accés durant l'exercici d'esta labor, que hauran de ser tractades exclusivament per als fins detallats en el protocol.  
  
Per l'article 10 de la Llei Orgànica de Protecció de Dades de Caràcter Personal, quede obligat al secret professional respecte de les dades de caràcter personal que conega i al deure de guardar-lo.  
Estes obligacions subsistiran inclús després de finalitzar la meua funció com a mediador o avaluador basant-se en este protocol.   
València, ... d ... de 20...  
(firma)  
  
Annex 2  
Consentiment de l'informat denunciat/ada  
  
Programa mediació intrajudicial  
Jutjat de ...  
Referència vostra: ...  
Exp. núm. denunciat/ada: ...  
En el dia de hui, ... (nom i cognoms), amb DNI núm. ..., mediador de l'Oficina de Mediació Intrajudicial,  
Manifesta  
Primer. Que posat en contacte amb la persona denunciada en el procediment que se seguix contra esta en el Jutjat número ... de ..., i amb el seu advocat/ada, si és el cas, hem mantingut una entrevista personal en què ... (nom i cognoms) ha sigut informat/ada de les normes de voluntarietat, confidencialitat, respecte, cortesia i gratuïtat que inspiren el procés de mediació.  
Igualment, entén que no podrà citar a declarar la persona mediadora a juí oral sobre els fets objecte de la mediació.  
Així mateix se li han explicat les fases i la influència que pot tindre la seua participació en relació amb la pena a imposar.  
Segon. ... (nom i cognoms) manifesta entendre en què consistix este procés, així com l'acceptació de les normes que l'inspiren i el seu desig de participar-hi de forma lliure i voluntària, i que podrà abandonar-lo quan ho desitge, sense cap conseqüència ni minva en els seus drets processals.  
Tercer. ... (nom i cognoms) consent que el mediador i l'avaluador, per al bon desenrotllament del seu treball, tinga accés a la documentació que es troba en les actuacions i a les seues dades de caràcter personal.  
En prova de conformitat ho firma junt amb el mediador que participarà en esta mediació.  
?, - de - de 20...  
El/la denunciat/ada,  
(firma)  
El mediador,  
(firma)  
  
Annex 3  
Consentiment de l'informat perjudicat  
  
Programa mediació intrajudicial  
Jutjat de ...  
Referència vostra: ...  
Exp. núm. perjudicat/ada: ...  
En el dia de hui, ... (nom i cognoms), amb DNI núm. ..., mediador de l'Oficina de Mediació Intrajudicial,  
Manifesta  
Primer. Que posat en contacte amb la persona perjudicada en el procediment que se seguix en el Jutjat número ... de ..., i amb el seu advocat/ada, si és el cas, hem mantingut una entrevista personal en què ... (nom i cognoms) ha sigut informat/ada de les normes de voluntarietat, confidencialitat, respecte, cortesia i gratuïtat que inspiren el procés de mediació.  
Igualment, entén que no podrà citar a declarar la persona mediadora a juí oral sobre els fets objecte de la mediació.  
Així mateix se li han explicat les fases i la influència que pot tindre la seua participació en relació a la pena a imposar.  
Segon. ... (nom i cognoms) manifesta entendre en què consistix este procés, així com l'acceptació de les normes que l'inspiren i el seu desig de participar-hi de forma lliure i voluntària, i que podrà abandonar-lo quan ho desitge, sense cap conseqüència ni minva en els seus drets processals.  
Tercer. ... (nom i cognoms) consent que el mediador i l'avaluador, per al bon desenrotllament del seu treball, tinga accés a la documentació que es troba en les actuacions i a les seues dades de caràcter personal.  
En prova de conformitat ho firma junt amb el mediador que participarà en esta mediació.  
?, - de - de 20...  
El/La perjudicat/ada,  
(firma)  
El mediador,  
(firma)